Отговорът на този въпрос зависи от конкретните нужди на вашата коса. Ако косата ви е тънка и искате да ѝ придадете обем, за целта най-подходяща е пресата за коса с вълнички (т. нар. „вафли“). Ако косата ви е къдрава или чуплива, а желаете да постигнете права прическа с гладък и бляскав силует, изборът за вас е пресата за изправяне.
В случаите, в които имате нужда и от изправяне, и от обем – ще е необходимо да си осигурите два типа преси за коса. Добрата новина е, че има и комбинирани преси за коси, които могат да посрещнат в един продукт и двете нужди. Имайте предвид обаче, че комбинираните варианти спестяват място и пари, но може да се окажат не толкова ефективни, колкото биха могли да бъдат две отделни преси, с индивидуализирано предназначение.